

Naboer, offentlige instanser o.a. **Plankonsulent**  
 Cathrine Y. Pedersen  
  
 **E-post**  
 [cyp@saltenconsult.no](mailto:cyp@saltenconsult.no)   
 **Dato**  
 22.11.21

**NABOVARSEL**

**KUNNGJØRING OM OPPSTART AV REGULERINGSARBEID I SALTDAL KOMMUNE – DETALJEREGULERING ROGNAN INDUSTRIPARK**

I medhold av plan- og bygningslovens § 12-8 varsles det oppstart av reguleringsarbeid. Salten Consult AS skal på vegne av tiltakshaver Rognan Industripark AS utarbeide detaljreguleringsplan for Rognan Industripark, Preben Von Ahnens veg 94, 8250 Rognan, eiendommer gnr/bnr 42/186 og 42/1, Saltdal kommune – PlanID 2021005.

**Planens avgrensning**Planområdet som utgjør ca. 56 daa ligger ca. 1,2 km sør for Rognan sentrum. Planområdets beliggenhet og avgrensning er vist i kartutsnittene under. Eiendommer som omfattes av planområdet er gnr/bnr 42/186 og 42/1.

   
*Planområdets beliggenhet, vist med rød ring* *Planavgrensning*

**Planens formål**  
Formålet med planarbeidet er å legge til rette for utvikling og etablering av næringsvirksomhet og offentlig tjenesteyting innenfor planområdet. Planforslaget skal tilrettelegge for en næringsutvikling på eiendommen i form av produksjonsbedrifter, entreprenør- og anleggsbedrifter, engros og lager, verksted og håndverksbedrifter. Det er foreløpig ikke planlagt konkrete tiltak for hele planområdet.

På området står det i dag et større næringsbygg på ca. 5.800 m2 som benyttes av ambulansetjenesten, Salten brann IKS og posten. Bygningen benyttes også av forskjellige næringsvirksomheter. Nordvest i planområdet er et nytt næringsbygg under etablering.

**Overordnet planstatus**I kommuneplanens arealdel 2009-2013 inngår planområdet i restriksjonsområdet unntatt for rettsvirkning. Det foreligger reguleringsplaner for deler av planområdet og planen er følgelig ikke i samsvar eller i strid med overordnet plan. En regulering av området vil medføre at overordnet plan blir ivaretatt. I vest er området i gjeldende reguleringsplan fra 1985 med planID 1985002 avsatt til industri. I nord er gjeldende reguleringsplan fra 1975 med planID 1975002 avsatt til kjørevei.

**Oppstartsmøte**Det ble avholdt oppstartsmøte med planmyndigheten den 21.10.21. Møtereferat følger vedlagt.

**Krav om konsekvensutredning**Forslaget er av Saltdal kommune vurdert til å ikke utløse krav om konsekvensutredning eller planprogram, jfr. Plan- og bygningslovens § 4-1.

**Medvirkning og innspill**Alle innkomne innspill vil bli oversendt til kommunen sammen med plankonsulten sitt sammendrag med kommentar. Alle innspill vil bli vedlagt planbeskrivelsen og en oppsummering av merknadene vil tas inn i planbeskrivelsen.

Innspill, merknader, opplysninger, mm. og spørsmål til planarbeidet kan sendes per e-post til Salten Consult AS v/ Cathrine Y. Pedersen. E-post: [cathrine.y.pedersen@saltenconsult.no](mailto:cathrine.y.pedersen@saltenconsult.no).

**Frist for innspill til planarbeidet er satt til onsdag den 22.12.2021.**

**Vedlegg**

* Planinitiativ med vedlegg
* Referat fra oppstartsmøte

Planinitiativet med vedlegg og referat fra oppstartsmøtet er også tilgjengelig på nettsidene til Saltdal kommune.